钦定古今图书集成/明伦汇编/闺媛典/第107卷 > 皇清十三 > 张盈之妻赵氏
## 钦定古今图书集成/明伦汇编/闺媛典/第107卷 > 皇清十三 > 张盈之妻赵氏

按《邯郸县志》：赵氏，张盈之妻。盈之幼失父，从伯父母抚养。及长，为娶赵氏。越三载而病，氏日侍汤药，祈以身代。及卒，氏欲从死，其母邀归，途中语曰：“何自苦汝？尚有好处。” 氏曰：“母所谓好处者，何失节事，女不为也。” 竟中道而归。及夫舅与其祖父母议葬，氏复泣请曰：“夫死未几，宁忍遽埋？待百日后，一并葬去。” 至百日，氏焚纸号泣柩前，不食数日而卒。